Reljefas

Reljefas – nelygumų sausumoje, vandenynų ir jūrų dugne visuma. Reljefe galima išskirti teigiamas (išgaubtas) ir neigiamas (įgaubtas) formas. Dabartinį pasaulio ar atskiros vietovės reljefą sukūrė Žemės geologiniai egzogeniniai ir endogeniniai procesai.  Pagal reljefo dydį skiriami:
 megareljefas – žemynų ir vandenynų dugno plotai;
 makroreljefas – kalnuotos šalys, lygumos, kalnagūbriai;
 mezoreljefas – kalvos, slėniai, raguvos ir t. t.;
 mikroreljefas – išgraužos, kopos;
 nanoreljefas – kupstai, mažos duobės ir kt.

Reljefas gali būti pavaizduotas įvairios paskirties žemėlapiuose.